Campanya de sensibilització ambiental en relació amb l'ús del servei de recollida i transport de RSU
27 de octubre de 2022

Carcaixent

♻️ Des de la Regidoria de Medi Ambient, conjuntament amb la Mancomunitat de la Ribera Alta, s'està duent a terme una campanya de sensibilització ambiental en relació amb l'ús del servei de recollida i transport de Residus Sòlids Urbans en Carcaixent.

A través d'esta campanya els educadors i educadores ambientals atenen "a peu de contenidor" als usuaris i usuàries del servei per tal de resoldre dubtes i assessorar en la separació dels residus domiciliaris i ús dels contenidors. A més també s'aprofita per fer un seguiment de diversos aspectes del contracte per tal de comprovar que s'ajusten a les necessitats del veïnat així com per recollir suggeriments per tal de millorar el servei.

📆 La campanya es va iniciar el 17 d'octubre i finalitzarà el 17 de novembre, temps durant el què es visitaran tots els punts de recollida del casc urbà. Addicionalment es visitaran els punts d'emergència i els ubicats en les urbanitzacions.